Kunswerk in haar kombuis toe miljoene werdDie kunswerk, getiteld “Christ Mocked”. ŉ Vroeë Renaissance-meesterstuk deur die Florentynse skilder Cimabue is in ŉ kombuis in ŉ stad naby Parys in Frankryk ontdek. The Guardian berig die kunswerk, getiteld “Christ Mocked”, is na verwagting tussen €4 en €6 miljoen (minstens R65 miljoen) werd en sal volgende maand opgeveil word. Die kunswerk word besit deur ŉ vrou van die dorp Compiègne en dit het tussen haar kombuis en sitkamer gehang. Sy het dit onlangs laat waardeer, maar nie gedink dit sal veel werd wees nie. Volgens kenners is daar geen geskil oor die oorsprong daarvan nie, berig BBC. Toetse is op die kunswerk uitgevoer met behulp van infrarooi lig om die ooreenkomste met werke van Cimabue, ook bekend as Cenni di Pepo, te bepaal. Die skildery is vermoedelik deel van ŉ groot diptiek wat uit 1280 dateer, toe Cimabue agt tonele geskilder het wat die passie en kruisiging van Christus uitbeeld.